
	Cilji: 
1. Ritmično enakomerno izrekajo besedilo izštevanke, ga metrično spremljajo z gibi ter glasbili.
1. Vedo, da glasbeni čas vsebuje poleg zvokov tudi tišino (pavzo).
1. Zaznavajo pavze ob ritmični izreki besedila in jih ozvočijo s primernim glasbilom.
1. Uglasbeno izštevanko zapojejo in jo spremljajo po zapisu v DZ.
1. Zbrano poslušajo skladbo.
1. Urijo spretnost igranja na glasbila (drža glasbil, usklajevanje gibov).


	Učne metode: verbalno tekstualna – razlaga, razgovor, pripovedovanje, poslušanje,  poročanje, grafično delo, branje, pisanje, opazovanje
demonstrativno ilustracijska – prikazovanje oz. demonstracija
eksperimentalna – eksperimentiranje
izkustveno učenje – igra, praktično delo


	Učne oblike: frontalna, individualna, skupinska, delo v dvojicah


	Učni pripomočki/sredstva: DZ 1/61
GLASBENI POSNETEK:
Arthur  Honegger: Pacific 231
ljudska, Natalija Kustec: Z vlakom, priredba za  Orffov instrumentarij Bernarda Rakar


	
IZVEDBA UČNE URE


	
· Doživljajsko poslušanje skladbe: Pacific 231 
Naslova skladbe ne povemo. Učenci jo zbrano poslušajo
Po poslušanju in izrazijo svoje vtise. Pogovorimo se o tempu (začne se počasi, nadaljuje vedno hitreje), o karakterju skladbe. Učenci povedo, na kaj jih spominja tako gibanje - na gibanje parne lokomotive. Naslov skladbe je tudi ime lokomotive.
Ob ponovnem poslušanju gibno ponazorijo parno lokomotivo.
· Glasbeno didaktična igra: Vlak
Učenci hodijo v koloni drug za drugim. Držijo se za ramena. Enakomerno stopajo in izgovarjajo besedilo ljudske izštevanke.
Mi se z vlakom peljemo,
dobro voljo meljemo,
ko pa se ustavi vlak, 
hitro se prešteje vsak.
Pri besedi vsak vsi učenci počepnejo. 
Vodja kolone vstane in izgovarja besedilo: En, dve, tri, vlak si ti! in pri tem z roko izšteva učence za njim. Učenec, ki je bil izštet, vstane in se postavi na začetek kolone. Postane novi vodja, prejšnji pa se priključi koloni na koncu.
· Utrjevanje glasbenega pojma izštevanka
Učenci povedo, da so izvajali izštevanko. 
Učence vprašamo, kaj je izštevanka. Povemo, da je izštevanka besedilo, ki ga izgovarjamo ritmično. Z izštevankami otroci določijo vloge v igri.
Naštejejo nekaj izštevank, npr.: Palček skakalček, Burja piha, En, ten, tenera ...
· DZ 1, str. 61
-  Ogledamo si zanimiv zapis izštevanke Z vlakom.  
Ritmično izrekamo besedilo in zraven ritmično ploskamo.
Učenci pozorno spremljajo izvajanje in se s prstom ritmično premikajo po vagonih. 
Ogledamo si zapis v oknih vagona.
Ugotovimo: Če ima vagon dve okni, sta dva zloga v vagonu. Če ima eno okno, ima vagon en sam zlog. Zadnja vagona v 5. in 6. vrstici sta prazna. Pojavi se tišina – v glasbi se ji reče pavza.
Ob zapisu skupaj izvajamo izštevanko s ploskanjem.
-  Ogledamo si ritmični zapis spremljave z Orffovimi instrumenti: palčke, kraguljčki, ropotulje, triangel. 
   Razdelimo instrumente. Učence postopoma naučimo spremljave z instrumenti - instrument za instrumentom. Pavzo ozvočimo s trianglom. Pozorni smo na pravilno držo glasbil in na usklajevanje gibov.
· Poslušanje posnetka uglasbene izštevanke: Z vlakom
Predvajamo posnetek.
Učenci zbrano poslušajo.
Opomba: Spremljava za Orffove instrumente na posnetku ni enaka zapisu v DZ. Na posnetku slišimo izštevanko, ki je uglasbena - ima enostavno melodijo. 
· Petje uglasbene izštevanke
Izštevanko zapojemo.
Učenci se jo naučijo s pripevanjem.
Izštevanko utrdimo v glasbeno didaktični igri Vlak.








